ᱯᱩᱥᱯᱟ ᱦᱟᱸᱥ

ᱯᱩᱥᱯᱟ ᱦᱟᱸᱥ ᱠᱟᱯᱩᱨ (᱑᱙᱑᱗–᱒᱐᱑᱑) ᱫᱚ ᱑᱙᱔᱐ ᱟᱨ ᱑᱙᱕᱐ ᱨᱮᱱᱟᱜ ᱦᱤᱱᱫᱤ ᱟᱨ ᱯᱚᱧᱡᱟᱵᱤ ᱯᱷᱤᱞᱢ ᱤᱱᱰᱚᱥᱴᱨᱤ ᱨᱮᱱ ᱢᱤᱫ ᱥᱤᱧᱚᱛᱤᱭᱟᱹ ᱯᱞᱮᱵᱮᱠ ᱥᱮᱨᱮᱧᱤᱭᱟᱹ ᱟᱨ ᱮᱠᱴᱨᱮᱥ ᱮ ᱛᱟᱦᱮᱸ ᱠᱟᱱᱟᱭ᱾ ᱩᱱᱤ ᱫᱚ ᱑᱙᱕᱐ ᱨᱮᱱᱟᱜ ᱦᱤᱱᱫᱤ ᱯᱷᱤᱞᱢ, ᱥᱤᱥ ᱢᱟᱦᱟᱞ ᱨᱮᱱᱟᱜ ᱥᱮᱨᱮᱧ ᱟᱨ ᱑᱙᱔᱙ ᱨᱮᱱᱟᱜ ᱯᱷᱤᱞᱢ ᱟᱯᱱᱟ ᱫᱮᱥ ᱨᱮ ᱟᱠᱴᱤᱝ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ᱾ ᱩᱱᱤ ᱫᱚ ᱥᱤᱧᱚᱛ ᱨᱮᱱᱟᱜ ᱯᱩᱱᱭᱟᱹ ᱱᱚᱢᱵᱚᱨ ᱥᱚᱨᱮᱥ ᱱᱟᱜᱟᱨᱤᱭᱟᱹ ᱥᱤᱨᱯᱷᱟᱹ ᱯᱚᱫᱽᱢᱚ ᱥᱨᱤ ᱨᱮᱱᱟᱜ ᱡᱤᱛᱠᱟᱹᱨᱤᱭᱟᱹ ᱠᱟᱱᱟᱭ᱾

ᱡᱤᱭᱚᱱ ᱪᱩᱨᱤᱛ

ᱦᱟᱸᱥ ᱫᱚ ᱓᱐ ᱱᱚᱵᱷᱮᱢᱵᱚᱨ ᱑᱙᱑᱗ ᱨᱮ ᱵᱨᱤᱴᱤᱥ ᱤᱱᱰᱤᱭᱟ ᱨᱮᱱᱟᱜ ᱯᱚᱧᱡᱟᱵᱽ ᱨᱮ ᱯᱷᱟᱡᱤᱞᱠᱟ ᱨᱮ ᱨᱚᱛᱚᱱ ᱞᱟᱞ ᱠᱟᱯᱩᱨ, ᱢᱤᱫ ᱩᱠᱤᱞ, ᱟᱨ ᱡᱟᱱᱟᱠ ᱨᱟᱱᱤ ᱠᱟᱯᱩᱨ ᱴᱷᱮᱱ ᱡᱟᱱᱟᱢ ᱞᱮᱱᱟᱭ᱾ ᱟᱡᱟᱜ ᱤᱥᱠᱩᱞ ᱫᱚ ᱯᱷᱟᱡᱤᱞᱠᱟ ᱨᱮᱱᱟᱜ ᱴᱚᱴᱷᱟᱣᱟᱨᱤ ᱤᱥᱠᱩᱞ ᱨᱮ ᱦᱩᱭ ᱞᱮᱱ ᱛᱟᱭᱟ, ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱞᱟᱦᱚᱨ ᱨᱮᱱᱟᱜ ᱯᱟᱴᱣᱟᱨᱫᱷᱟᱱ ᱜᱷᱟᱨᱟᱱᱟ ᱨᱮ ᱠᱞᱟᱥᱤᱠᱟᱞ ᱥᱮᱨᱮᱧ ᱮ ᱯᱟᱲᱦᱟᱣ ᱞᱮᱫ-ᱟ ᱟᱨ ᱚᱸᱰᱮ ᱠᱷᱚᱱ ᱥᱮᱨᱮᱧ ᱨᱮ ᱰᱤᱜᱽᱨᱤ ᱦᱟᱛᱟᱣ ᱞᱮᱫ-ᱟᱭ᱾ ᱩᱱᱤ ᱫᱚ ᱚᱞ ᱤᱱᱰᱤᱭᱟ ᱨᱮᱰᱤᱭᱳ ᱨᱮᱱᱟᱜ ᱞᱟᱦᱚᱨ ᱥᱴᱮᱥᱚᱱ ᱨᱮ ᱟᱡᱟᱜ ᱠᱟᱹᱢᱤᱭᱟᱹ ᱡᱤᱭᱚᱱ ᱮ ᱮᱦᱚᱵ ᱞᱮᱫ-ᱟ ᱟᱨ ᱚᱱᱟ ᱛᱟᱭᱚᱢ ᱯᱷᱤᱞᱢ ᱤᱱᱰᱚᱥᱴᱨᱤ ᱨᱮ ᱯᱞᱮᱵᱮᱠ ᱥᱮᱨᱮᱧᱤᱭᱟᱹ ᱞᱮᱠᱟᱛᱮ ᱵᱚᱞᱚ ᱞᱮᱱᱟᱭ᱾ ᱛᱟᱭᱚᱢ ᱛᱮ, ᱩᱱᱤ ᱫᱚ ᱟᱹᱰᱤᱜᱟᱱ ᱦᱤᱱᱫᱩ ᱯᱷᱤᱞᱢ ᱨᱮᱦᱚᱸᱭ ᱠᱟᱹᱢᱤ ᱞᱮᱫ-ᱟ, ᱧᱩᱛᱩᱢᱟᱱ ᱞᱮᱠᱟᱛᱮ ᱟᱯᱱᱟ ᱫᱮᱥ ᱨᱮ, ᱑᱙᱔᱙ ᱨᱮᱱᱟᱜ ᱦᱤᱱᱫᱤ ᱯᱷᱤᱞᱢ ᱡᱟᱦᱟᱸ ᱫᱚ ᱧᱩᱛᱩᱢᱟᱱ ᱯᱷᱤᱞᱢ ᱵᱮᱱᱟᱣᱤᱭᱟᱹ ᱵᱤ. ᱥᱟᱱᱛᱟᱨᱟᱢ ᱮ ᱰᱤᱨᱮᱠᱴ ᱞᱮᱫᱟ᱾

ᱥᱤᱧᱚᱛ ᱥᱚᱨᱠᱟᱨ ᱫᱚ ᱥᱤᱱᱮᱢᱟ ᱨᱮ ᱮᱱᱮᱢ ᱞᱟᱹᱜᱤᱫ ᱒᱐᱐᱗ ᱥᱟᱞᱮ ᱨᱮ ᱯᱩᱱᱭᱟᱹ ᱱᱚᱢᱵᱚᱨ ᱥᱚᱨᱮᱥ ᱱᱟᱜᱟᱨᱤᱭᱟᱹ ᱢᱟᱹᱱ ᱯᱚᱫᱽᱢᱚ ᱥᱨᱤ ᱠᱚ ᱮᱢᱟᱫᱮᱭᱟ᱾ ᱚᱱᱟ ᱥᱮᱨᱢᱟ ᱜᱮ ᱩᱱᱤ ᱫᱚ ᱟᱨᱦᱚᱸ ᱵᱟᱨᱭᱟ ᱥᱤᱨᱯᱷᱟᱹᱭ ᱧᱟᱢ ᱞᱮᱫ-ᱟ, ᱯᱚᱧᱡᱟᱵᱤ ᱵᱷᱩᱥᱟᱱ ᱟᱣᱟᱨᱰ ᱟᱨ ᱠᱟᱞᱯᱟᱱᱟ ᱪᱟᱣᱞᱟ ᱮᱠᱥᱤᱞᱮᱱᱥ ᱟᱣᱟᱨᱰ᱾

ᱯᱩᱥᱯᱟ ᱦᱟᱸᱥ, ᱡᱟᱦᱟᱸᱭ ᱫᱚ ᱥᱤᱧᱚᱛᱤᱭᱟᱹ ᱟᱨᱢᱤ ᱨᱮᱱ ᱠᱚᱨᱱᱮᱞ ᱦᱟᱸᱥ ᱨᱟᱡᱽ ᱪᱚᱯᱲᱟ ᱥᱟᱶ ᱮ ᱵᱟᱯᱞᱟ ᱞᱮᱱ ᱛᱟᱦᱮᱸᱫ, ᱙ ᱰᱤᱥᱮᱢᱵᱚᱨ ᱒᱐᱑᱑ ᱨᱮᱭ ᱜᱚᱡ ᱮᱱᱟ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ